కాలుష్య కోరల్లో చిక్కుకున్న ఢిల్లీని బయటపడేసేందుకు ఒక్కో ప్రయత్నంగా ఆ రాష్ట్ర ప్రభుత్వం ముందుకెళ్తున్నట్లుగా తెలుస్తోంది. కాలుష్యానికి ఎక్కువగా కారణమవుతున్న డీజిల్ కార్లను బ్యాన్ చేయాలంటూ దాఖలు చేసిన పిటిషన్ ను సుప్రీంకోర్టు విచారణకు స్వీకరించింది. ఈ పిటిషన్ ను పరిశీలిస్తామని సుప్రీంకోర్టు ప్రధాన న్యాయమూర్తి జస్టిస్ టీఎస్ ఠాకూర్ ధర్మాసనం పేర్కొంది. వచ్చే మంగళవారం నాటికి పిటిషన పై విచారణ జరపనున్నట్లు తెలిపింది.
డీజిల్ కార్లను ఢిల్లీ నగర వీధుల్లో నుంచి పూర్తిగా బహిష్కరించాలా లేక పరిమితులు విధిస్తే సరిపోతుందా అనే అంశాలను సుప్రీంకోర్టు వచ్చే మంగళవారం వెల్లడించనుంది. ఏదేమైనా ఢిల్లీ గుండా ట్రక్కులను వెళ్లకుండా తీసుకునే నిర్ణయానికి సుప్రీంకోర్టు అనుకూలంగా ఉన్నట్లు తెలుస్తోంది. మరోపక్క, కాలుష్యాన్ని అదుపుచేసేందుకు ఢిల్లీ ప్రభుత్వం తెస్తున్న సరి-భేసి పాలసీపై స్పందిస్తూ ఏదో ఒక పరిష్కారంతో సమస్య మొత్తం పరిష్కారం కాదని… ఇందుకోసం పలు రకాల చర్యలు తీసుకోవాల్సి ఉంటుందని కోర్టు అభిప్రాయ పడింది.
kalushya korallo chikkukunna dhilleeni bayatapadesenduku okko prayatnamgaa aa rashtra prabhutvam mundukeltunnatluga telustondi. kaalushyaaniki ekkuvagaa kaaranamavutunna deasil kaarlanu byan cheyalantu daakhalu chesina pitition nu supreenkortu vichaaranaku sweekarinchindi. ee pitition nu pariseelistaamani supreenkortu pradhaana nyaayamuurti justis ts taakuur dharmasana perkondi. vache mangalavaaram naatiki pitisiona pai vichaarana jarapanunnatlu telipindi.
deasil kaarlanu dhilli nagara veedhullo nunchi puurtigaa bahishkarinchala leka parimitulu vidhiste saripotunda ane amsaalanu supreenkortu vache mangalavaaram velladinchanundi. edemaina dhilli gunda trakkulanu vellakunda teesukune nirnayaaniki supreenkortu anukuulamgaa unnatlu telustondi. maropakka, kaalushyaanni adupuchesenduku dhilli prabhutvam testunna sari-bhesi paalaseepai spandistuu edho oka parishkaaramtho samasya mottam parishkaaram kaadani indukosam palu rakala charyalu teesukovalsi untundani kortu abhipraya padindi.